पाएं अपने शहर की ताज़ा ख़बरें और फ्री ई-पेपरडाउनलोड करें
जिले में पिछले 24 घंटों के दौरान 6 मरीजों की अस्पताल में इलाज के दौरान मौत हो गई। वहीं कुल 189 कोरोना पॉजिटिव के नए मामले सामने आए। इलाज के दौरान हुई मौत में 2 मरीजों की मौत होली फैमिली अस्पताल में, 1 मरीज की मौत प्राईवेट अस्पताल ओम क्लिनिक के अलावा 3 मरीजों की मौत डोमचांच स्थित डेडिकेटेड काेविड अस्पताल में हुई है। हालांकि स्वास्थ्य विभाग द्वारा जारी किए गए बुलेटिन में मात्र 1 मरीज की मौत की बात कही गई है। मरने वाले मरीजों का ऑक्सीजन लेवल काफी कम था, जिसे इलाज के क्रम में अस्पताल में ऑक्सीजन सपोर्ट पर रखा गया था।
इलाज के दौरान मरीज की हालत में सुधार नहीं हो सकी। कोविड अस्पताल में मृतक मरीजों में जयनगर निवासी 65 वर्षीय व्यक्ति, झुमरी तिलैया के गौशाला रोड निवासी 60 वर्षीय व्यक्ति व तिलैया निवासी 64 वर्षीय महिला शामिल है। वहीं होली फैमिली अस्पताल में भर्ती तिलैया निवासी 45 वर्षीय रेलवे कर्मी के अलावा डोमचांच निवासी 40 वर्षीय युवक के अलावा झुमरी तिलैया ओम क्लिनिक में भर्ती तिलैया निवासी 70 वर्षीय वृद्ध की भी मौत हो गई। वहीं झुमरी तिलैया निवासी व्यवसायी जगदीश दारूका की भी मौत कोरोना से रांची में हो गई। वे संक्रमित हाेने के बाद इलाज के लिए अस्पताल में भर्ती थे। मृतक मरीजों में 4 का अंतिम संस्कार डोमचांच स्थित मुक्तिधाम में व 1 का पानी टंकी रोड में कोरोना प्रोटोकॉल के तहत कराया गया। वहीं मृतक व्यवसायी का अंतिम संस्कार तिलैया स्थित काली मंदिर के समीप मुक्तिधाम में किया गया। वहीं देर शाम कोविड अस्पताल डोमचांच में हुई महिला की मौत का अंतिम संस्कार गुरुवार को कराए जाने की बात कही गई है। कोविड अस्पताल डोमचांच में फिलहाल 45 मरीज भर्ती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn